انکلیو تے ایکسکلیو

انکلیو 
انکلیو کِسے اوس مُلک، صوبے یا ضلعے نوں یا اوہدے جُزوی حِصے نوں کہیا جاندا اے جیہدے آݪے دواݪے مکمل طور تے کِسے ہور مُلک یا علاقے دا جغرافیائی کعھیرا یا محاصرا ہووے، یعݨی انکلیو محصور علاقا ہُندا اے ۔ لیسوتھو، سان مرینو تے ماچھکا انکلیو نیں، لیسوتھو، جغرافیائی طور تے جنوبی افریقا وچ محصور اے، سان مرینو، جغرافیائی طور تے اٹلی وچ محصور اے تے پنجاب دا علاقا ماچھکا، جغرافیائی طور تے سندھ وچ محصور اے ۔

 ایکسکلیو 
ایکسکلیو کِسے مُلک، صوبے یا ضلعے دے اوس حِصے نوں کہیا جاندا اے جیہڑا جغرافیائی طور تے مرکزی علاقے توں علیحدا ہُندا اے ۔ مرکزی علاقے تے اوہدے ایکسکلیو دے درمیان وچ کوئی ہور مُلک یا علاقا (اک یا اک توں زیادا) جغرافیائی طور تے حائل ہوکے دوناں نوں زمینی طور تے غیر مُتصِل کردیندا اے ۔
بہت سارے ایکسکلیو، انکلیو وی ہُندے نیں ۔ جس طرحاں پنجاب دا علاقا ماچھکا انکلیو وی اے تے ایکسکلیو وی ۔ چڑھدا پاکستان، پاکستان دا اک ایکسکلیو سی پَر انکلیو نئیں سی ۔  

گٹھ:جغرافیا
گٹھ:علاقے
گٹھ:سیاسی اصطلاحات
گٹھ:جغرافیائی اصطلاحات